pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ปัง! สินค้าเกษตรหลายชนิด ราคาดีต่อเนื่อง
วันจันทร์ที่ 5 กุมภาพันธ์ 2567
ปัง! สินค้าเกษตรหลายชนิด ราคาดีต่อเนื่อง
.....
ปัง! สินค้าเกษตรหลายชนิด ราคาดีต่อเนื่อง
.
กระทรวงเกษตรและสหกรณ์ เผยราคาสินค้าเกษตรสําคัญหลายชนิดมีทิศทางปรับดีขึ้นอย่างต่อเนื่อง ดังนี้
.
• ข้าวหอมมะลิ (ความชื้น 15%) ราคาเริ่มปรับตัวสูงขึ้นจากเดือน พ.ย.66 ที่ราคา 13.29 บาท/กก. เพิ่มขึ้นที่ราคา 14.05 บาท/กก.
• ข้าวเปลือกเจ้า (ความชื้น 15%)ราคาเริ่มปรับตัวสูงขึ้นจากเดือน พ.ย.66 ที่ราคา 10.74 บาท/กก. เพิ่มขึ้นที่ราคา11.31 บาท/กก.
• มันสําปะหลัง ปัจจุบันราคามันสําปะหลัง (เชื้อแป้ง 25%) เฉลี่ยที่ 3.20 บาท/กก.เพิ่มขึ้นจากช่วงเดือน ก.ย.66 ที่ราคา 3.15 บาท/กก.
• ยางพาราราคายางแผ่นดิบ ปัจจุบัน (28 มกราคม 2567) เฉลี่ยอยู่ที่ 54.89 บาท/กก. สูงขึ้นจากราคา ณ เดือน ก.ย.66 ที่ราคาเฉลี่ย 45.51 บาท/กก.
• ปาล์มน้ํามัน ปัจจุบันราคาเฉลี่ยที่ 6.28 บาท/กก.เพิ่มขึ้นจากช่วงเดือน ก.ย.66 ที่ราคา 5.06 บาท/กก.
• มะพร้าว ปัจจุบันราคาเฉลี่ยที่ 14.57 บาท/ผลเพิ่มขึ้นจากช่วงเดือน ก.ย.66 ที่ราคา 7.90 บาท/ผล
• สับปะรด ปัจจุบันราคาสับปะรดปัตตาเวียส่งโรงงาน เฉลี่ยที่ 10.60 บาท/กก. โดยราคาเพิ่มขึ้นจากช่วงเดือน ก.ย.66 ที่ราคา 8.37 บาท/กก.
• น้ํานมดิบปัจจุบันราคาเฉลี่ยที่ 20.21 บาท/กก.เพิ่มขึ้นจากช่วงเดือน ก.ย.66 ที่ราคา 19.65 บาท/กก.
• สินค้า สุกร ปัจจุบันราคาสุกรเฉลี่ยที่ 67.45 บาท/กก.เพิ่มขึ้นจากช่วงเดือน ต.ค.66 ที่ราคา 64.25 บาท/กก.
.
ผลสําเร็จดังกล่าว เกิดจากการเดินหน้าตามนโยบายต่าง ๆ ของรัฐบาล โดยเฉพาะการลุยปราบปรามการลักลอบนําเข้าสินค้าเกษตรผิดกฎหมายมาอย่างเข้มงวด จนสามารถแก้ไขปัญหาราคาสินค้าเกษตรตกต่ําได้
.
อ่านเพิ่มเติม คลิกhttps://www.thaigov.go.th/news/contents/details/78215
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-เตรียมพบ แหล่งเรียนรู้รูปแบบใหม่ ทันสมัย เปิดกว้าง "ศูนย์การเรียนรู้ OKMD" ถ.ราชดำเนิน คาด เปิดบริการ ปี 2569
วันจันทร์ที่ 5 กุมภาพันธ์ 2567
เตรียมพบ แหล่งเรียนรู้รูปแบบใหม่ ทันสมัย เปิดกว้าง "ศูนย์การเรียนรู้ OKMD" ถ.ราชดําเนิน คาด เปิดบริการ ปี 2569
.....
เตรียมพบ แหล่งเรียนรู้รูปแบบใหม่ ทันสมัย เปิดกว้าง "ศูนย์การเรียนรู้ OKMD" ถ.ราชดําเนิน คาด เปิดบริการ ปี 2569
.
ครม. (30ม.ค.67) รับทราบ รายงานความก้าวหน้าโครงการจัดตั้งศูนย์การเรียนรู้แห่งชาติ OKMD : OKMD National Knowledge Center (Ratchadamnoen Center 1 และ 2) และเห็นชอบให้ สํานักงานบริหารและพัฒนาองค์ความรู้องค์การมหาชน หรือ สบร. ดําเนินการเช่าที่ดินบนถนนราชดําเนินที่ทําการเดิมของสํานักงานสลากกินแบ่งรัฐบาล โดยขณะนี้ อยู่ระหว่างเตรียมลงนามสัญญาเช่าพื้นที่ และเตรียมการขุดค้นทางโบราณคดีในพื้นที่ดังกล่าวเนื่องจากตั้งอยู่ในพื้นที่กรุงรัตนโกสินทร์ชั้นนอกซึ่งเป็นพื้นที่ประวัติศาสตร์ เพื่อให้สามารถดําเนินการก่อสร้างให้แล้วเสร็จได้ ทั้งนี้ ให้สัญญาเช่ามีระยะเวลา 30 ปี โดยมีผลตั้งแต่วันที่ 1 ม.ค.2567
.
การก่อสร้าง ประกอบด้วย การสร้างอาคารใหม่บนที่ว่างขนาด 5 ไร่ บริเวณที่ทําการเดิมของสํานักงานสลากกินแบ่งรัฐบาล และ ปรับปรุงอาคารราชดําเนินเดิม ขนาด 1 ไร่ ซึ่งตั้งอยู่ติดกัน ใช้เวลา 3 ปี โดยคาดว่าจะเปิดให้บริการประชาชนได้ในปี 2569
.
ศูนย์การเรียนรู้แห่งชาติ OKMD จะเป็นแหล่งเรียนรู้สาธารณะต้นแบบที่ทันสมัยและเปิดกว้าง ให้ประชาชนทุกวัยเข้าถึงได้อย่างเท่าเทียม ผ่านการจัดกิจกรรมและบริการความรู้ที่หลากหลายทั้งในรูปแบบออนไลน์ ออฟไลน์ และแบบผสม สอดคล้องกับความต้องการและพฤติกรรมการเรียนรู้ของประชาชน นําเสนอความรู้และทักษะแห่งอนาคต ผ่านการพบปะแลกเปลี่ยนความเห็นที่สร้างสรรค์ร่วมกัน ส่งเสริมให้ประเทศไทยเป็นเมืองแห่งการเรียนรู้
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-“ศุภมาส” รมว.อว. ร่วมหารือ ม.ชิงหัว สาธารณรัฐประชาชนจีน ขยายความร่วมมือด้านการอุดม-วิทย์ ร่วมผลิตบัณฑิตไทย-จีนตอบโจทย์ตลาดแรงงาน
วันจันทร์ที่ 5 กุมภาพันธ์ 2567
“ศุภมาส” รมว.อว. ร่วมหารือ ม.ชิงหัว สาธารณรัฐประชาชนจีน ขยายความร่วมมือด้านการอุดม-วิทย์ ร่วมผลิตบัณฑิตไทย-จีนตอบโจทย์ตลาดแรงงาน
.....
“ศุภมาส” รมว.อว. ร่วมหารือ ม.ชิงหัว สาธารณรัฐประชาชนจีน ขยายความร่วมมือด้านการอุดม-วิทย์ ร่วมผลิตบัณฑิตไทย-จีนตอบโจทย์ตลาดแรงงาน
เมื่อวันที่ 1 ก.พ. นางสาวศุภมาส อิศรภักดี รมว.การอุดมศึกษา วิทยาศาสตร์ วิจัยและนวัตกรรม (อว.) ให้การต้อนรับ ศาสตราจารย์ชิว หย่ง (Prof. QIU Yong) เลขาธิการพรรคและนายกสภามหาวิทยาลัยชิงหัว สาธารณรัฐประชาชนจีน และคณะ พร้อมร่วมหารือความร่วมมือด้านการอุดมศึกษา โดยมีแพทย์หญิงเพชรดาว โต๊ะมีนา ที่ปรึกษา รมว.อว. นางสาวสุชาดา แทนทรัพย์ เลขานุการ รมว.อว. ดร.จันทร์เพ็ญ เมฆาอภิรักษ์ ผู้ตรวจราชการ อว. เข้าร่วม ณ ห้อง 3B ชั้น 3 อาคารพระจอมเกล้า สป.อว. (โยธี)
นาวสาวศุภมาส กล่าวว่า อว. มีความร่วมมือที่ใกล้ชิดกับกระทรวงวิทยาศาสตร์และเทคโนโลยีของจีน สถาบันบัณฑิตวิทยาศาสตร์จีน (Chinese Academy of Science – CAS) และกระทรวงศึกษาธิการของจีน แต่มหาวิทยาลัยไทยมีเพียงจํานวนน้อยที่มีความร่วมมือกับมหาวิทยาลัยชิงหัว ในโอกาสนี้จึงขอให้ศาสตราจารย์ชิว หย่ง พิจารณาสนับสนุนให้เกิดความร่วมมือระหว่างมหาวิทยาลัยชิงหัวกับมหาวิทยาลัยไทยให้มากขึ้น โดยเฉพาะด้านการพัฒนาทรัพยากรมนุษย์ การทําวิจัยและพัฒนา เพื่อสร้างนวัตกรรมใหม่ ๆ ไม่ว่าจะเป็นในรูปแบบของการแลกเปลี่ยนนักศึกษา อาจารย์ และนักวิจัย รวมถึงการทําวิจัย หรือการพัฒนาหลักสูตรร่วม ขณะเดียวกัน ขอเสนอให้มีความร่วมมือระหว่างกันในด้านการพัฒนาอย่างยั่งยืน โดยการแลกเปลี่ยนองค์ความรู้และความเชี่ยวชาญของมหาวิทยาลัยและหน่วยงานที่เกี่ยวข้อง รวมถึงการดําเนินงานความร่วมมือที่ใช้องค์ความรู้ของมหาวิทยาลัยและสถาบันวิจัยในการพัฒนาชนบท และการยกระดับพัฒนาคุณภาพชีวิตของประชาชน
ด้าน ศาสตราจารย์ชิว หย่ง กล่าวว่า มหาวิทยาลัยชิงหัวมีความโดดเด่นด้านวิศวกรรมศาสตร์ ด้านนิติศาสตร์ ด้านเทคโนโลยี มหาวิทยาลัยชิงหัวได้มีการบ่มเพาะบุคลากรด้านการศึกษา โดยมุ่งเน้นให้มีการพัฒนาด้านนวัตกรรม รวมถึงธุรกิจสตาร์ทอัพ (Start-up) ทั้งนี้ มหาวิทยาลัยชิงหัวพร้อมที่จะรับนักศึกษาไทยที่มีศักยภาพและคุณภาพเพื่อเข้าศึกษาต่อ และขอเชิญ รมว.อว. และคณะไปเยือนมหาวิทยาลัยชิงหัวเพื่อศึกษาดูงาน แลกเปลี่ยนองค์ความรู้ อันจะนําไปสู่ความร่วมมือกันในด้านต่างๆ เพิ่มมากขึ้น
#อว #กระทรวงอว #MHESI #กระทรวงการอุดมศึกษาวิทยาศาสตร์วิจัยและนวัตกรรม
รัฐบาลไทย-ข่าวทำเนียบรัฐบาล-ประกาศแล้ว! 18 รายการ มรดกภูมิปัญญาทางวัฒนธรรมของชาติ ปี 66 ที่ควรค่าแก่การอนุรักษ์
วันจันทร์ที่ 5 กุมภาพันธ์ 2567
ประกาศแล้ว! 18 รายการ มรดกภูมิปัญญาทางวัฒนธรรมของชาติ ปี 66 ที่ควรค่าแก่การอนุรักษ์
.....
เว็บไซต์ราชกิจจานุเบกษา เผยแพร่ประกาศกรมส่งเสริมวัฒนธรรม เรื่อง การขึ้นบัญชีมรดกภูมิปัญญาทางวัฒนธรรม ปี 2566 จํานวน 18 รายการ เพื่อเผยแพร่คุณค่าสาระความสําคัญ ที่เคารพต่อความหลากหลายทางวัฒนธรรม ให้เกิดความชื่นชมร่วมกัน รวมถึงส่งเสริมสนับสนุนในด้านต่าง ๆ เพื่อให้เกิดการดํารงรักษาต่อไป โดยแบ่งออกเป็น 2 ประเภท
.
1.ประเภทรายการมรดกภูมิปัญญาทางวัฒนธรรมที่ต้องได้รับการส่งเสริมและรักษาอย่างเร่งด่วน
• ด้านวรรณกรรมพื้นบ้านและภาษา ได้แก่ ภาษาโส้
• ด้านศิลปะการแสดง ได้แก่ ตุ๊บเก่ง โนราควน
• ด้านงานช่างฝีมือดั้งเดิม ได้แก่ ผ้ามุกนครพนม ขุดเรือยาว ผ้าทอใยกัญชงม้ง
.
2. ประเภทรายการตัวแทน มรดกภูมิปัญญาทางวัฒนธรรม
• ด้านศิลปะการแสดง ได้แก่ เพลงพวงมาลัย
• ด้านแนวปฏิบัติทางสังคม พิธีกรรม ประเพณี และเทศกาล ได้แก่ ชุดไทยพระราชนิยม ประเพณีแห่พระศรีอริยเมตไตรย วัดไลย์ งานปีผีมด ประเพณีลอยเรืออูรักลาโว้ย ประเพณีจุดไฟตูมกา ออกพรรษายโสธร
• ด้านความรู้และการปฏิบัติเกี่ยวกับธรรมชาติและจักรวาล ได้แก่ ข้าวแคบ ข้าวหมูแดงนครปฐม แกงหัวตาล
• ด้านงานช่างฝีมือดั้งเดิม ได้แก่ ปลาตะเพียนใบลาน เครื่องถมนคร
• ด้านการเล่นพื้นบ้าน กีฬาพื้นบ้าน ศิลปะการต่อสู้ป้องกันตัว ได้แก่ ว่าวแอก
.
อ่านประกาศฉบับเต็ม คลิกhttps://ratchakitcha.soc.go.th/documents/18232.pdf
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-"วราวุธ" รมว.พม. สั่งศรส. ลงพื้นที่ตรวจสอบ ชายพิการโยกสามล้อ สุโขทัยเข้ากรุง พบตัวที่อยุธยา ส่งจนท.ประกบเร่งพูดคุยหาสาเหตุ-ช่วยเหลือ
วันจันทร์ที่ 5 กุมภาพันธ์ 2567
"วราวุธ" รมว.พม. สั่งศรส. ลงพื้นที่ตรวจสอบ ชายพิการโยกสามล้อ สุโขทัยเข้ากรุง พบตัวที่อยุธยา ส่งจนท.ประกบเร่งพูดคุยหาสาเหตุ-ช่วยเหลือ
"วราวุธ" รมว.พม. สั่งศรส. ลงพื้นที่ตรวจสอบ ชายพิการโยกสามล้อ สุโขทัยเข้ากรุง พบตัวที่อยุธยา ส่งจนท.ประกบเร่งพูดคุยหาสาเหตุ-ช่วยเหลือ
วันนี้ (5 ก.พ. 67) ที่กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ นายวราวุธ ศิลปอาชา รัฐมนตรีว่าการกระทรวงการพัฒนาสังคมและความมั่นคงของมนุษย์(รมว.พม.) ให้สัมภาษณ์ถึงกรณีที่หนุ่มพิการโยกรถ สามล้อจากจังหวัดสุโขทัย ไปที่กรมบัญชีกลาง กรุงเทพมหานคร เพื่อยืนยันตัวตนขอสิทธิรับเบี้ยความพิการ ว่า ตนขอขอบคุณสื่อมวลชนที่ได้ส่งข่าวดังกล่าวเข้ามาให้ ทางกระทรวงการพัฒนาสังคมและความมั่นคงของมนุษย์ โดยกรมส่งเสริมและพัฒนาคุณภาพชีวิตคนพิการ(พก.) ได้เร่งตรวจสอบและขณะนี้พบตัวบุคคลดังกล่าวแล้ว และเชิญไปอยู่ที่สํานักงานพัฒนาสังคมและความมั่นคงของมนุษย์จังหวัดพระนครศรีอยุธยา เพื่อพูดคุยและตรวจสอบข้อเท็จจริงว่าปัญหาหรือสาเหตุที่เกิดขึ้น โดยในเบื้องต้นทราบว่าชายคนดังกล่าว ไม่ได้อยู่ในภูมิลําเนาจังหวัดสุโขทัยมานานกว่า 2 ปีแล้วทําให้ถูกถอดออกจากบัญชีคนพิการของจังหวัดสุโขทัย ซึ่งทางกรมส่งเสริมและพัฒนาคุณภาพชีวิตคนพิการ ได้เข้าไปตรวจสอบและดูว่าจะสามารถแก้ไขปัญหาให้กับบุคคลดังกล่าวได้อย่างไรบ้าง
นายวราวุธ กล่าวเพิ่มเติมว่า อย่างไรก็ตาม ตนขอฝากถึงคนพิการทั่วประเทศว่า หากมีปัญหา หรือข้อสงสัยเกี่ยวกับเรื่องการลงทะเบียน การรักษาสิทธิ หรือเงินสนับสนุนของตนเองนั้นยังไม่ต้องรีบเดินทางเข้ามาที่กรุงเทพมหานคร ขอให้โทรศัพท์มาที่ศูนย์เร่งรัดจัดการสวัสดิภาพประชาชน (ศรส.) สายด่วน 1300 ของกระทรวง พม. และทางศรส. จะดําเนินการช่วยประสานงานและหาข้อมูลให้เพื่อที่จะได้ประหยัดเวลา และประหยัดแรงของพี่น้องคนพิการทุกคน
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง #พมพอใจให้ทุกวัยพึงพอใจในพม #พมหนึ่งเดียว #ศรส #พม #คนพิการสามล้อโยก #เบี้ยความพิการ
รัฐบาลไทย-ข่าวทำเนียบรัฐบาล-ตัดวงจรสินบนไม่ทนทุกการทุจริต เรื่อง สูทพิเศษ
วันจันทร์ที่ 5 กุมภาพันธ์ 2567
ตัดวงจรสินบนไม่ทนทุกการทุจริต เรื่อง สูทพิเศษ
ที่มา : คณะกรรมการป้องกันและปราบปรามการทุจริตแห่งชาติ
รัฐบาลไทย-ข่าวทำเนียบรัฐบาล-คืบหน้า FTA ไทย - EU ขยายการค้าการลงทุน พร้อมลงนาม FTA ฉบับแรกของรัฐบาลนี้ กับศรีลังกา 3 - 4 ก.พ. นี้
วันจันทร์ที่ 5 กุมภาพันธ์ 2567
คืบหน้า FTA ไทย - EU ขยายการค้าการลงทุน พร้อมลงนาม FTA ฉบับแรกของรัฐบาลนี้ กับศรีลังกา 3 - 4 ก.พ. นี้
.....
คืบหน้า FTA ไทย - EU ขยายการค้าการลงทุน พร้อมลงนาม FTA ฉบับแรกของรัฐบาลนี้ กับศรีลังกา 3 - 4 ก.พ. นี้
.
รัฐบาลเดินหน้าขับเคลื่อนนโยบายการทูตเศรษฐกิจเชิงรุก ผลักดันการใช้ประโยชน์จากความตกลงการค้าเสรี (Free Trade Area: FTA) อย่างต่อเนื่อง เพื่อเพิ่มขีดความสามารถการส่งออกสินค้าไทยสู่ตลาดโลก ดึงดูดการลงทุนจากต่างประเทศ
.
ซึ่งการประชุม FTA ไทย-สหภาพยุโรป (EU) รอบที่ 2 เมื่อวันที่ 22 – 26 ม.ค. 67 ทั้งสองฝ่ายได้หารือแปลกเปลี่ยนมุมมองและข้อเสนอต่าง ๆ ด้านการค้าและการลงทุน พร้อมร่วมกันยกระดับไปสู่หุ้นส่วนทางเศรษฐกิจในอนาคตให้มากขึ้น โดยรัฐบาลตั้งเป้าให้การเจรจา FTA สามารถบรรลุข้อสรุปได้ภายในปี 2568
.
ขณะเดียวกัน รัฐบาลมีแผนลงนาม FTA ไทย - ศรีลังกา ระหว่างการเยือนศรีลังกาอย่างเป็นทางการของนายกรัฐมนตรี วันที่ 3 - 4 ก.พ. 67 ซึ่งจะเป็น FTA ฉบับแรกที่ลงนามในรัฐบาลนี้ และถือเป็น FTA ฉบับที่ 15 ของไทย ซึ่งผลของ FTA ไทย-ศรีลังกา จะเปิดโอกาสให้สินค้าไทยเข้าถึงตลาดในภูมิภาคเอเชียใต้ได้มากขึ้นอย่างกว้างขวาง
..
อ่านเพิ่มเติม คลิกhttps://www.thaigov.go.th/news/contents/details/78261
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-"วราวุธ" รมว.พม. ชื่นชมศักยภาพคนพิการแข่งขันกีฬาระดับโลก พร้อมหนุนให้มีงานทำ อัพสกิล-รีสกิล เดินหน้าไปด้วยกัน
วันจันทร์ที่ 5 กุมภาพันธ์ 2567
"วราวุธ" รมว.พม. ชื่นชมศักยภาพคนพิการแข่งขันกีฬาระดับโลก พร้อมหนุนให้มีงานทํา อัพสกิล-รีสกิล เดินหน้าไปด้วยกัน
"วราวุธ" รมว.พม. ชื่นชมศักยภาพคนพิการแข่งขันกีฬาระดับโลก พร้อมหนุนให้มีงานทํา อัพสกิล-รีสกิล เดินหน้าไปด้วยกัน
เมื่อวันที่ 4 ก.พ. 67เวลา 17.00 น. ที่สวนรมณีนาถ กรุงเทพฯ สมาคมกีฬาคนตาบอดแห่งประเทศไทย จัดงาน LIVABLE SCAPE FOR ALL ในงาน BANGKOK DESIGN WEEK 2024 โดย พลเอกไพบูลย์ คุ้มฉายา องคมนตรี นายวราวุธ ศิลปอาชา รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) อธิบดีกรมกีฬามวลชน พละ และศิลปะศึกษากระทรวงศึกษาธิการและกีฬา สาธารณรัฐประชาธิปไตยประชาชนลาว (สปป.ลาว) ประธานสหพันธ์กีฬาฟุตบอลคนพิการแห่งชาติลาว นายกันตพงศ์ รังษีสว่าง อธิบดีกรมส่งเสริมและพัฒนาคุณภาพชีวิตคนพิการ พลตรีโอสถ ภาวิไล เลขาธิการคณะกรรมการพาราลิมปิกแห่งประเทศไทย ผู้แทนจากกระทรวงการท่องเที่ยวและกีฬา ได้แก่ นายพรชลิต จุรารักษ์พงศ์ ผู้อํานวยการกองศูนย์ฝึกกีฬาแห่งชาติ ฝ่ายวิทยาศาสตร์การกีฬา ดร. พัฒนพงศ์ พงษ์สกุล ผู้อํานวยการสํานักการกีฬา และนายปริญญา ถวัลย์อรรณพ ผู้อํานวยการกลุ่มกีฬาคนพิการและคนพิเศษ และผู้แทนภาคีเครือข่ายที่เกี่ยวข้อง ร่วมกิจกรรมเดินกับคนพิการทางสายตา "ก้าวเปลี่ยนชีวิตเพื่อสิทธิของทุกคน" ภายในงานดังกล่าว
นายวราวุธ กล่าวว่า การที่คนๆ หนึ่งจะเข้าใจและรู้สึกว่าคนตาบอดรู้สึกอย่างไร คนพิการรู้สึกอย่างไร ก็ด้วยการนําตัวของเราเองเข้าไปสู่สถานการณ์เช่นนั้น ความรู้เกี่ยวกับคนพิการนั้นเป็นเรื่องหนึ่ง แต่ความรู้ความรู้สึกนั้นเป็นเรื่องที่สําคัญ คนพิการของประเทศไทยมีศักยภาพในการแข่งขันกีฬาระดับโลก นักกีฬาคนพิการไทยมีผลงานดีกว่านักกีฬาปกติเสียอีก ตนเองในฐานะรองประธานมูลนิธิบรรหาร-แจ่มใส ศิลปอาชา ได้ทํางานร่วมกับพี่น้องคนพิการ เคียงบ่ากันมาโดยตลอด วันนี้เป็นอีกครั้งที่จะมาให้กําลังใจกันเพื่อนําสังคมเดินไปข้างหน้า เศรษฐกิจสังคมต้องเดินไปด้วยกัน โดยไม่ทิ้งใครไว้ข้างหลัง ทรัพยากรบุคคล ทรัพยากรมนุษย์ทุกฝ่ายเป็นสิ่งสําคัญ คนพิการเมื่อเทียบกับคนปกติเปรียบได้เป็นซุปเปอร์แมนเพราะเขามีเซนส์ในการรับฟังการเคลื่อนไหว ปัจจุบันนี้ กระทรวง พม. ได้จ้างคนตาบอดทํางานในศูนย์ฮอตไลน์ 1300 เพราะมีเซ้นส์ในการรับฟังและมีประสาทหูดีกว่าคนทั่วไป ได้ยินถึงความเดือดร้อนของผู้ที่โทรศัพท์เข้ามา
นายวราวุธ กล่าวเพิ่มเติมว่าตนขอให้กําลังใจกับคนตาบอด ผู้ฝึกสอนทุกคน เพราะการที่เราจะเดินไปข้างหน้าด้วยกันได้จะต้องได้รับการสนับสนุนที่ดี ซึ่งกระทรวง พม. พร้อมให้การสนับสนุนกับคนพิการทุกแขนง สนับสนุนให้มีงานทําในท้องถิ่น และขณะนี้กระทรวง พม. กับมหาวิทยาลัยจะมีการลงนามร่วมกันในการรับคนพิการเข้ามาอัพสกิล (Upskill) รีสกิล (Reskill)ให้คนพิการมีงานทําเป็นทรัพยากรบุคคลที่สําคัญของสังคมไทย ทําให้คนพิการอยู่ในสังคมไทยอย่างมีเกียรติ มีศรีเท่าเที่ยมกัน
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง #พมพอใจให้ทุกวัยพึงพอใจในพม #พมหนึ่งเดียว #ศรส #พม #คนพิการ #LIVABLESCAPEFORALL #BANGKOKDESIGNWEEK2024
รัฐบาลไทย-ข่าวทำเนียบรัฐบาล-​“นฤมล” ผู้แทนการค้าไทย เผยส่งออกสินค้าเกษตรไปจีนโตต่อเนื่อง ตามนโยบาย“การตลาดนำ” ของนายก “เศรษฐา”
วันจันทร์ที่ 5 กุมภาพันธ์ 2567
05/02/2567
​“นฤมล” ผู้แทนการค้าไทย เผยส่งออกสินค้าเกษตรไปจีนโตต่อเนื่อง ตามนโยบาย“การตลาดนํา” ของนายก “เศรษฐา”
​“นฤมล” ผู้แทนการค้าไทย เผยส่งออกสินค้าเกษตรไปจีนโตต่อเนื่อง ตามนโยบาย“การตลาดนํา” ของนายก “เศรษฐา”
วันที่ 5 กุมภาพันธ์ 2567 ศ.ดร.นฤมล ภิญโญสินวัฒน์ ผู้แทนการค้าไทย เปิดเผยตัวเลขการส่งออกสินค้าเกษตรไปจีนในปี 2566 มีมูลค่าสูงถึง 387,118.31 ล้านบาท นับเป็นร้อยละ 41.92 ของมูลค่าการส่งออกสินค้าเกษตรของไทยทั้งหมด ขยายตัวร้อยละ 6.19 ในจํานวนนี้ เป็นมูลค่าการส่งออกผลไม้สด แช่เย็น แช่แข็ง และแห้ง สูงถึง 213,593.8 ล้านบาท ขยายตัวถึงร้อยละ 26.14 เป็นมูลค่าส่งออกทุเรียนสดจํานวน 137,477.75 ล้านบาท ขยายตัวร้อยละ 29.65 ตลาดจีนจึงมีความสําคัญสําหรับสินค้าเกษตรของไทยเป็นอย่างมาก
ตามนโยบาย “ตลาดนํา นวัตกรรมเสริม เพิ่มรายได้“ ของนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง การส่งเสริมตลาดส่งออกสินค้าเกษตรไปจีนจึงมีความสําคัญสําหรับพี่น้องเกษตรกรไทยเป็นอย่างมาก หากพิจารณาตัวเลขการค้าผ่านแดน พบว่า จีนเป็นคู่ค้าผ่านแดนอันดับ 1 ในปี 2566 มีมูลค่าการค้า 423,116 ล้านบาท เพิ่มขึ้นถึงร้อยละ 44.09 นับเป็นการส่งออกทุเรียนสดมากสุด 93,692 ล้านบาท ขยายตัวสูงถึงร้อยละ 81.7 โดยด่านศุลกากรสําคัญในการส่งออกทุเรียนสดไปจีน ได้แก่ ด่านศุลกากรมุกดาหาร นครพนม และเชียงของ
ปี 2567 “ทีมไทยแลนด์” ยังเดินหน้าด้วยเป้าหมายเดียวกัน คือ ใช้การตลาดนํา เพื่อเพิ่มมูลค่าสินค้าเกษตร และเพิ่มรายได้ให้พี่น้องเกษตรกรไทย ดิฉันในฐานะผู้แทนการค้าไทยร่วมกับกระทรวงเกษตรและสหกรณ์ได้เจรจากับทางการจีนเพื่อเปิดตลาดสินค้าเกษตรเพิ่มเติม เช่น ทุเรียนเฟรชคัต สัปปะรดเฟรชคัต เป็นต้น นอกจากนี้ กระทรวงพาณิชย์จะเดินหน้าจัดตั้งศูนย์บริการค้าชายแดนแบบเบ็ดเสร็จจุดเดียว (One Stop Service : OSS) และการเชื่อมโยงเอกสารส่งออก–นําเข้าผ่านระบบ National Single Window (NSW) อย่างต่อเนื่อง เพื่ออํานวยความสะดวกด้านการค้าชายแดน ผ่านแดนแบบครบวงจร รวมทั้งจัดกิจกรรมส่งเสริมการค้าชายแดนในรูปแบบต่าง ๆ
รัฐบาลไทย-ข่าวทำเนียบรัฐบาล-กรมบัญชีกลางแจงแล้ว กรณีชายพิการโยกสามล้อจากสุโขทัย เพื่อยืนยันตัวตนขอสิทธิที่กรมบัญชีกลาง
วันจันทร์ที่ 5 กุมภาพันธ์ 2567
05/02/2567
กรมบัญชีกลางแจงแล้ว กรณีชายพิการโยกสามล้อจากสุโขทัย เพื่อยืนยันตัวตนขอสิทธิที่กรมบัญชีกลาง
ตามที่มีการเผยแพร่ข่าวเกี่ยวกับชายพิการ โยกรถสามล้อจากสุโขทัยมุ่งหน้ากรมบัญชีกลาง กรุงเทพฯ เพื่อจะยืนยันตัวตนขอสิทธิ เนื่องจากตนเองถูกตัดสิทธิผู้พิการ และไม่มีบัตรประชาชน นั้น
นางสาวทิวาพร ผาสุข รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า ตามที่มีการเผยแพร่ข่าวเกี่ยวกับชายพิการ โยกรถสามล้อจากสุโขทัยมุ่งหน้ากรมบัญชีกลาง กรุงเทพฯ เพื่อจะยืนยันตัวตนขอสิทธิ เนื่องจากตนเองถูกตัดสิทธิผู้พิการ และไม่มีบัตรประชาชน นั้น
“วันนี้ (5 ก.พ. 67) เวลา 09.00 น. แหล่งข่าวจากกรมบัญชีกลาง ได้ติดตามและประสานข้อมูลเกี่ยวกับเหตุการณ์ดังกล่าว และได้ทราบในเวลาต่อมาว่า ชายคนดังกล่าวชื่อนายมณฑล เพ็ชรสังข์ อายุ 48 ปี ภูมิลําเนาอยู่ที่หมู่ที่ 7 ตําบลแม่สํา อําเภอศรีสัชนาลัย จังหวัดสุโขทัย โดยได้เดินทางด้วยสามล้อโยกมาจากจังหวัดสุโขทัย และเช้าของวันนี้ (5 ก.พ. 67) ได้มาถึงจังหวัดพระนครศรีอยุธยาแล้ว โดยในเบื้องต้นคลังเขต 1 คลังจังหวัดพระนครศรีอยุธยา และพัฒนาสังคมและความมั่นคงของมนุษย์จังหวัด (พมจ.) พระนครศรีอยุธยา ได้ติดตามตัวเพื่อให้ความช่วยเหลือแล้ว โดยได้รับตัวชายคนดังกล่าวมาที่สํานักงานคลังจังหวัดพระนครศรีอยุธยา เพื่อตรวจสอบข้อมูลและสาเหตุของการถูกตัดสิทธิผู้พิการตามที่ร้องเรียน เพื่อแก้ปัญหาในส่วนที่เกี่ยวข้องต่อไป
รัฐบาลไทย-ข่าวทำเนียบรัฐบาล-"วราวุธ - กัญจนา" ร่วมฌาปนกิจชิ้นส่วนผู้เสียชีวิต 23 ราย เหตุ รง.พลุระเบิด ยืนยัน พม.ช่วยเหลือดูแล ร่างกาย - จิตใจ ที่เสียหายอย่างต่อเนื่อง
วันจันทร์ที่ 5 กุมภาพันธ์ 2567
"วราวุธ - กัญจนา" ร่วมฌาปนกิจชิ้นส่วนผู้เสียชีวิต 23 ราย เหตุ รง.พลุระเบิด ยืนยัน พม.ช่วยเหลือดูแล ร่างกาย - จิตใจ ที่เสียหายอย่างต่อเนื่อง
"วราวุธ - กัญจนา" ร่วมฌาปนกิจชิ้นส่วนผู้เสียชีวิต 23 ราย เหตุ รง.พลุระเบิด ยืนยัน พม.ช่วยเหลือดูแล ร่างกาย - จิตใจ ที่เสียหายอย่างต่อเนื่อง
เมื่อวันที่ 3 ก.พ. 67เวลา 13.00 น. ที่วัดโรงช้าง ต.ศาลาขาว อ.เมือง จ.สุพรรณบุรี นายวราวุธ ศิลปอาชา รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานพิธีฌาปนกิจชิ้นส่วนผู้เสียชีวิต 23 ราย จากเหตุการณ์โรงงานพลุระเบิด และมอบเงินช่วยเหลือจากกระทรวงการพัฒนาสังคมและความมั่นคงของมนุษย์ ให้กับ 17 ครอบครัวผู้เสียชีวิตและผู้ที่ได้รับผลกระทบจากเหตุการณ์ดังกล่าว พร้อมพูดคุยให้กําลังใจ โดยมี น.ส.กัญจนา ศิลปอาชา ที่ปรึกษาศูนย์เร่งรัดจัดการสวัสดิภาพประชาชน (ศรส.) กระทรวง พม. นายอุดม โปร่งฟ้า คณะที่ปรึกษารัฐมนตรีว่าการกระทรวง พม. นายอนุกูล ปีดแก้ว ปลัดกระทรวง พม. พร้อมคณะผู้บริหาร นายณัฐภัทร สุวรรณประทีป ผู้ว่าราชการจังหวัดสุพรรณบุรี พร้อมคณะผู้บริหาร นายประภัตร โพธสุธน สส.สุพรรณบุรี และเลขาธิการพรรคชาติไทยพัฒนา และผู้แทนภาคีเครือข่ายทุกภาคส่วนในพื้นที่ เข้าร่วมพิธี
นายวราวุธ กล่าวว่า ตนต้องขอแสดงความเสียใจอย่างสุดซึ้งต่อทุกครอบครัวผู้ที่ได้รับผลกระทบ ในฐานะรัฐมนตรีว่าการกระทรวง พม. สส.พรรคชาติไทยพัฒนา และชาวสุพรรณบุรี ตนขอให้กําลังใจต่อทุกครอบครัวผู้สูญเสีย ซึ่งอุบัติเหตุครั้งนี้ ไม่มีใครอยากให้เกิด แต่เมื่อเกิดขึ้นแล้ว สิ่งที่สะท้อนคือทางภาครัฐ ภาคเอกชน และภาคประชาชนได้ช่วยกันรวมพลัง แสดงให้เห็นว่าเราพร้อมที่จะสนับสนุนและช่วยเหลือพี่น้องที่ได้รับผลกระทบ
นายวราวุธ กล่าวต่อไปว่า ทุกหน่วยงานโดยเฉพาะกระทรวง พม. กระทรวงสาธารณสุข กระทรวงมหาดไทย กระทรวงยุติธรรม และหน่วยงานอื่นๆ รวมถึง รองนายกรัฐมนตรี รัฐมนตรี หลายคน ที่ได้มาให้กําลังใจครอบครัวผู้ได้รับผลกระทบ ซึ่งเป็นเครื่องยืนยันจากพี่น้องผู้ได้รับผลกระทบว่า ถึงแม้อุบัติเหตุจะเกิดขึ้น แต่เราทุกคนจะต้องก้าวข้ามความเศร้าโศกนี้ แล้วเราจะก้าวเดินไปด้วยกัน ไปพร้อมกัน สําหรับครอบครัวผู้สูญเสียที่มีเด็กเล็ก และที่กําลังศึกษาอยู่ เราจะดูแลทุกคนให้ได้รับการศึกษาจนถึงระดับที่พอใจ แล้วเราจะทําให้ทุกคนเป็นทรัพยากรบุคคลที่สําคัญและมีคุณค่าของสังคม
นายวราวุธ กล่าวเพิ่มเติมว่า ขณะนี้มีครอบครัวผู้สูญเสียที่ยังต้องดูแลอย่างใกล้ชิดนั้น ประมาณ 2-3 ครอบครัว โดยเฉพาะอย่างยิ่งครอบครัวเจ้าของโรงงานพลุที่ต้องสูญเสียลูกชาย ทางกระทรวง พม. ได้ส่งทีมพม.เข้าไปดูแลติดตามอย่างใกล้ชิด และครอบครัวที่ลูกหลานสูญเสียเสาหลักของครอบครัว ซึ่งต้องใช้เวลาในการแก้ไขปัญหา และเยียวยาความรู้สึก กระทรวง พม. จะเป็นกําลังใจ และคอยดูแลทั้งด้านร่างกายและจิตใจที่เสียหายอย่างต่อเนื่อง อีกทั้งต้องขอขอบคุณภาคเอกชน เมื่อรวมพลังกันแล้ว ยอดเงินช่วยเหลือเกือบ 7 ล้านบาท ที่ได้มาสนับสนุนความเดือดร้อนและแก้ไขปัญหานั้น แน่นอนเงิน 7 ล้านบาท ที่ได้มา เทียบไม่ได้กับชีวิตที่ต้องสูญเสียถึง 23 ราย แต่ว่ากําลังใจจะทําให้ทุกคนสามารถก้าวข้ามความโศกเศร้าและมีกําลังใจในการที่จะเดินหน้ากันต่อไป
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง #พมพอใจให้ทุกวัยพึงพอใจในพม #พมหนึ่งเดียว #ศรส #พม #สุพรรณบุรี
รัฐบาลไทย-ข่าวทำเนียบรัฐบาล-ในวันนี้ (๕ กุมภาพันธ์ ๒๕๖๗) ณ ศาลาว่าการกลาโหม นายสุทิน คลังแสง รัฐมนตรีว่าการกระทรวงกลาโหม ให้การต้อนรับ นางสาว พิมพ์ภัทรา  วิชัยกุล รัฐมนตรีว่าการกระทรวงอุตสาหกรรม และคณะ
วันจันทร์ที่ 5 กุมภาพันธ์ 2567
ในวันนี้ (๕ กุมภาพันธ์ ๒๕๖๗) ณ ศาลาว่าการกลาโหม นายสุทิน คลังแสง รัฐมนตรีว่าการกระทรวงกลาโหม ให้การต้อนรับ นางสาว พิมพ์ภัทรา  วิชัยกุล รัฐมนตรีว่าการกระทรวงอุตสาหกรรม และคณะ
เพื่อหารือแลกเปลี่ยนการส่งเสริมอุตสาหกรรมฮาลาลในพื้นที่ ๓ จังหวัดชายแดนภาคใต้ และความร่วมมือในการพัฒนาอุตสาหกรรมป้องกันประเทศ
ที่มา โฆษกกระทรวงกลาโหม
รัฐบาลไทย-ข่าวทำเนียบรัฐบาล-รัฐบาลผนึกภาคเอกชน ดันสินค้า-บริการไทย สู่ตลาดโลก ผ่านอุตสาหกรรมบันเทิง
วันจันทร์ที่ 5 กุมภาพันธ์ 2567
รัฐบาลผนึกภาคเอกชน ดันสินค้า-บริการไทย สู่ตลาดโลก ผ่านอุตสาหกรรมบันเทิง
.....
รัฐบาลผนึกภาคเอกชน ดันสินค้า-บริการไทย สู่ตลาดโลก ผ่านอุตสาหกรรมบันเทิง
.
รัฐบาล เร่งยกระดับ “สินค้าและบริการ” ของไทย ผ่าน Marketing Platform แบบใหม่ โดยกระทรวงพาณิชย์ (พณ.) ได้ร่วมมือกับบริษัท บี ออน คลาวด์ จํากัด ผู้ผลิตภาพยนตร์และซีรีส์ระดับโลก นําเสนอสินค้าไทยสู่ตลาดนานาชาติ ผ่านภาพยนตร์และซีรีส์วาย
.
-รูปแบบความร่วมมือ :
1. รัฐบาลจะนําบริษัทฯ เข้าร่วมกิจกรรมส่งเสริมการตลาด โดยให้นําเสนอผลงานกับผู้ซื้อลิขสิทธิ์ทั่วโลก (ขณะนี้ มีแผนจะนําผลงานเข้าร่วมงานแสดงสินค้าระดับโลก เช่น Tokyo International Film Festival ประเทศญี่ปุ่น, Cannes Film Festival ประเทศฝรั่งเศส และ American Film Market ประเทศสหรัฐฯ เป็นต้น)
2. รัฐบาลจะผลักดัน SMEs ไทย โดยให้บริษัทคัดเลือกสินค้าและบริการในกลุ่มต่าง ๆ ของผู้ประกอบการ SMEs มาใช้ในการถ่ายทําโครงการต่าง ๆ ของบริษัท เช่น อาหาร ผลไม้ สินค้า GI สินค้าแฟชั่น สินค้า BCG สินค้าจากชุมชนที่ได้รับการพัฒนาจากกระทรวงฯ แล้ว ตลอดจนสินค้ายี่ห้อต่าง ๆ เช่น ร้านอาหารที่มีตรา Thai Select สินค้าและบริการไทยที่ได้รับตรา Demark T-Mark ทั้งในและต่างประเทศ
3. นํา Influencers ของไทย เป็นตัวแทนในการนําเสนอสินค้าไทย
.
ความร่วมมือดังกล่าวจะช่วยส่งเสริมสินค้าและบริการของไทยในเวทีโลกได้อย่างแนบเนียน คาดว่า จะช่วยให้เข้าถึงกลุ่มเป้าหมายได้กว่า 3 ล้านคน ใน 100 ประเทศทั่วโลก สร้างมูลค่าเศรษฐกิจถึง 2,000 ล้านบาท โดยจากผลการสํารวจของทูตพาณิชย์ทั่วโลก พบว่า ซีรีส์วาย เป็นตลาดเป้าหมายสําคัญของ จีน ญี่ปุ่น ไต้หวัน อินโดนีเชีย ฟิลิปปินส์ และประเทศในกลุ่มลาตินอเมริกา
.
อ่านเพิ่มเติม คลิก https://www.thaigov.go.th/news/contents/details/78217
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ผู้ตรวจราชการฯ ศุภกิจ นำทีม MIND สงขลา หารือภาคอุตสาหกรรมแนวทางพัฒนาอุตสาหกรรมของจังหวัดสงขลา
วันจันทร์ที่ 5 กุมภาพันธ์ 2567
05/02/2567
ผู้ตรวจราชการฯ ศุภกิจ นําทีม MIND สงขลา หารือภาคอุตสาหกรรมแนวทางพัฒนาอุตสาหกรรมของจังหวัดสงขลา
ผู้ตรวจราชการฯ ศุภกิจ นําทีม MIND สงขลา หารือภาคอุตสาหกรรมแนวทางพัฒนาอุตสาหกรรมของจังหวัดสงขลา
ผู้ตรวจราชการฯ ศุภกิจ นําทีม MIND สงขลา หารือภาคอุตสาหกรรมแนวทางพัฒนาอุตสาหกรรมของจังหวัดสงขลา
วันที่ 1 กุมภาพันธ์ 2567 นายศุภกิจ บุญศิริ ผู้ตรวจราชการกระทรวงอุตสาหกรรม พร้อมหน่วยงานภายใต้สังกัด กระทรวงอุตสาหกรรมพื้นที่จังหวัดสงขลา ร่วมประชุมชี้แจงการดําเนินการขับเคลื่อนนโยบายสําคัญของรัฐบาล กระทรวงอุตสาหกรรม และปรับการดําเนินสู่การขับเคลื่อนอุตสาหกรรมวิถีใหม่ใน 4 มิติ อย่างสมดุลและยั่งยืนตามนโยบายปลัดกระทรวงอุตสาหกรรมที่เกี่ยวข้องในเชิงพื้นที่ และรับฟังแนวทางการดําเนินงาน ปัญหาอุปสรรค ข้อเสนอแนะจากตัวแทนของภาคเอกชน ได้แก่ สภาอุตสาหกรรมจังหวัดสงขลา หอการค้าจังหวัดสงขลา และ SME Bank สาขาสงขลา สมาพันธ์ SME ไทย จังหวัดสงขลา
โดยภาคเอกชนได้เสนอประเด็นที่ต้องการให้ภาคราชการช่วยเหลือ อาทิ การพัฒนาโครงสร้างพื้นฐาน ระบบโลจิสติกส์ ปลดล็อคกฏระเบียบภาครัฐ ส่งเสริมเศรษฐกิจและการลงทุนเพิ่มศักยภาพความสามารถในการแข่งขัน รวมถึงแหล่งเงินทุนดอกเบี้ยต่ํา ทั้งนี้เน้นย้ําให้ภาคีเครือข่ายภาคเอกชนในจังหวัดสงขลา บูรณาการร่วมกันเพื่อก่อให้เกิดการพัฒนาภาคอุตสาหกรรมอย่างเข้มแข็ง ขับเคลื่อนตามนโยบาย MIND อย่างเป็นรูปธรรม ควบคู่ไปกับการบริหารจัดการทรัพยากรในพื้นที่ ลดการสร้างปัญหามลภาวะ ซึ่งจะนําไปสู่ความสัมฤทธิ์ผลในการพัฒนาธุรกิจอุตสาหกรรมของจังหวัดสงขลาในอนาคตได้อย่างยั่งยืนต่อไป
รัฐบาลไทย-ข่าวทำเนียบรัฐบาล-​ผู้ตรวจราชการฯ ศุภกิจ ติวเข้ม ทีม MIND สงขลา เน้นย้ำให้ปฏิบัติตามนโยบาย MIND “ใช้หัวและใจ ปั้นอุตสาหกรรมคู่ชุมชน”
วันจันทร์ที่ 5 กุมภาพันธ์ 2567
05/02/2567
​ผู้ตรวจราชการฯ ศุภกิจ ติวเข้ม ทีม MIND สงขลา เน้นย้ําให้ปฏิบัติตามนโยบาย MIND “ใช้หัวและใจ ปั้นอุตสาหกรรมคู่ชุมชน”
​ผู้ตรวจราชการฯ ศุภกิจ ติวเข้ม ทีม MIND สงขลา เน้นย้ําให้ปฏิบัติตามนโยบาย MIND “ใช้หัวและใจ ปั้นอุตสาหกรรมคู่ชุมชน”
วันที่ 31 มกราคม 2567 นายศุภกิจ บุญศิริ ผู้ตรวจราชการกระทรวงอุตสาหกรรม ตรวจราชการกรณีปกติ รอบที่ 1 ณ สํานักงานอุตสาหกรรมจังหวัดสงขลา โดยมีนางจันจิรา บางเสน อุตสาหกรรมจังหวัดสงขลา พร้อมด้วย เจ้าหน้าที่ฯ เข้าร่วมประชุมรับการตรวจราชการพร้อมรับมอบนโยบายในการปฏิบัติงาน โดย ผู้ตรวจศุภกิจฯ ได้เน้นย้ํานโยบาย MIND ใช้หัวและใจขับเคลื่อนแผนงานปี 2567 มุ่งยกระดับ “ปั้นอุตสาหกรรมคู่ชุมชน” 4 มิติ ส่งเสริมธุรกิจ ดูแลชุมชน รักษาสิ่งแวดล้อม และกระจายรายได้เพื่อคุณภาพชีวิตที่สมดุลกับสิ่งแวดล้อม พร้อมให้ข้อเสนอแนะ การตรวจกํากับดูแลโรงงานอุตสาหกรรม เน้นย้ําให้เร่งรัดการตรวจกํากับดูแล โรงงานอุตสาหกรรมที่มีน้ําเสีย มลพิษทางอากาศ และโรงงานอุตสาหกรรมที่มีความเสี่ยงจะเกิดผลกระทบต่อสิ่งแวดล้อมจากการประกอบกิจการ ให้ปฏิบัติตามกฏหมาย พร้อมให้คําปรึกษาแนะนําแก่ผู้ประกอบการหากมีปัญหาอุปสรรคในการประกอบธุรกิจในพื้นที่ รวมถึงการดําเนินการพิจารณาอนุญาต อนุมัติให้เป็นไปตามกระบวนการ หากอยู่ในขั้นตอนส่งให้หน่วยงานอื่นพิจารณา ควรติดตามความคืบหน้าการพิจารณาอย่างสม่ําเสมอ พร้อมให้บูรณาการการทํางานร่วมกันกับภาคส่วนที่เกี่ยวข้อง การสื่อสารประชาสัมพันธ์ สร้างความเข้าใจสู่สาธารณชนอย่างแพร่หลาย โดยเฉพาะกับผู้มีส่วนได้ส่วนเสีย ผู้ประกอบการ ประชาชน ชุมชน ซึ่งจะส่งผลดีต่อการทํางานร่วมกัน ตลอดจนรับทราบปัญหา อุปสรรค และข้อเสนอแนะต่อการปรับปรุง พัฒนางานตามภารกิจที่รับผิดชอบต่อดําเนินงานในพื้นที่ เพื่อให้ตอบสนองต่อนโยบายกระทรวงฯ เกิดผลสําเร็จเป็นรูปธรรม และยังได้ให้กําลังใจในการปฏิบัติงาน และขอให้ปฏิบัติงานอย่างบูรณาการกับทุกภาคส่วน เพื่อให้เกิดประสิทธิภาพประสิทธิผลในการปฏิบัติหน้าที่ในการให้บริการแก่ผู้ประกอบการ ประชาชนต่อไป
รัฐบาลไทย-ข่าวทำเนียบรัฐบาล-เกษตรฯ ชี้แจงมาตรการส่งออกมังคุดผลสดไปญี่ปุ่นย้ำ! ไม่ยกเลิก “วิธีอบไอน้ำ”
วันจันทร์ที่ 5 กุมภาพันธ์ 2567
เกษตรฯ ชี้แจงมาตรการส่งออกมังคุดผลสดไปญี่ปุ่นย้ํา! ไม่ยกเลิก “วิธีอบไอน้ํา”
เกษตรฯ ชี้แจงมาตรการส่งออกมังคุดผลสดไปญี่ปุ่นย้ํา! ไม่ยกเลิก “วิธีอบไอน้ํา”
หลังผู้ประกอบการเข้าใจคลาดเคลื่อน
นายเศรษฐเกียรติกระจ่างวงษ์รองปลัดกระทรวงเกษตรและสหกรณ์ เปิดเผยว่า ตามที่ได้มีสื่อมวลชนนําเสนอข่าว“ผู้ส่งออกมังคุดจันทบุรีบี้รัฐถกญี่ปุ่นแก้กฎ-แตก1 ลูกทิ้งยกลอต”ปรากฏว่ามีผู้ประกอบการบางส่วนมีความเข้าใจที่คลาดเคลื่อนเกี่ยวกับมาตรการการส่งออกมังคุดผลสดไปประเทศญี่ปุ่นว่ามาตรการอบไอน้ําถูกยกเลิกนั้น
กระทรวงเกษตรและสหกรณ์ โดย สํานักงานที่ปรึกษาการเกษตรต่างประเทศประจํากรุงโตเกียว (สปษ. โตเกียว) ขอชี้แจงว่าผู้ประกอบการยังสามารถเลือกใช้ได้ทั้ง 2 วิธีในการส่งออก ซึ่งปัจจุบันกระทรวงเกษตรป่าไม้และประมงญี่ปุ่น (MAFF) อนุญาตให้นําเข้ามังคุดผลสดจากประเทศไทยได้ 2 วิธี ได้แก่ 1) มังคุดผลสดที่ผ่านมาตรการอบไอน้ํา(VHT) และ 2) การควบคุมระบบ (System Approach) หรือวิธีไม่ต้องอบไอน้ําโดยเกษตรกรหรือผู้ประกอบการสามารถเลือกใช้วิธีที่สะดวกได้ตามความเหมาะสม โดยมีรายละเอียด ดังนี้
วิธีที่ 1 การอบไอน้ํา (VHT) โรงอบไอน้ําและโรงคัดบรรจุจะต้องขึ้นทะเบียน มังคุดจะต้องผ่านการอบไอน้ําเพื่อกําจัดแมลงวันผลไม้Bactrocera dorsalis Species Complex เจ้าหน้าที่กรมวิชาการเกษตรตรวจเพื่อการส่งออก และกระทรวงเกษตรฯ ญี่ปุ่นจะส่งเจ้าหน้าที่มาตรวจประเมินระบบปีละ 1 ครั้ง ข้อดีของวิธีนี้ ได้แก่ ผู้ประกอบการมีความชํานาญ สามารถดําเนินการได้คราวละปริมาณมากๆ
วิธีที่ 2 การควบคุมระบบ (System Approach) หรือวิธีไม่ต้องอบไอน้ําแต่ต้องคัดเฉพาะผลที่ไม่มีรอยเสียหายซึ่งกําหนดว่าหากตรวจพบรอยเสียหายหรือพบแมลงวันผลไม้สินค้าจะถูกทําลายทั้งล็อตการนําเข้าทั้งนี้ในขั้นตอนการเจรจากรมวิชาการเกษตรเสนอเพียงมาตรการเมื่อตรวจพบแมลงวันผลไม้เท่านั้นแต่ทางกระทรวงเกษตรฯ ญี่ปุ่นระบุให้เพิ่มมาตรการเมื่อตรวจพบรอยเสียหายณด่านนําเข้าด้วยจึงจะอนุญาตให้ใช้มาตรการทางเลือกใหม่ (ไม่ต้องอบไอน้ํา)ข้อดีของวิธีนี้ได้แก่ผลมังคุดที่ไม่ผ่านการอบไอน้ําสามารถเก็บรักษาได้นานขึ้นประหยัดค่าใช้จ่ายในการอบไอน้ําแต่มีข้อจํากัดหากตรวจพบรอยเสียหายทางการญี่ปุ่นจะไม่อนุญาตให้นําเข้าทั้งล็อต
ทั้งนี้ หากผู้ประกอบการสนใจใช้มาตรการไม่ต้องอบไอน้ํา จําเป็นต้องปรับวิธีการดําเนินการโดยเฉพาะขั้นตอนการทําความสะอาดผลมังคุดคัดบรรจุและการออกแบบบรรจุภัณฑ์ให้สอดคล้องกับเงื่อนไขเพื่อป้องกันการถูกสั่งทําลายทั้งล็อตเมื่อสินค้าส่งถึงประเทศญี่ปุ่น อย่างไรก็ตาม ในระยะกลาง - ระยะยาว กรมวิชาการเกษตรอาจพิจารณารวบรวมข้อมูล (จํานวนเคสส่งออกจริงสักระยะหนึ่ง) ที่พิสูจน์ให้เห็นว่ามาตรการควบคุมของฝ่ายไทยเพียงพอและไม่ส่งผลให้เกิดความเสี่ยงในการบุกรุกของแมลงวันผลไม้เข้าสู่ประเทศญี่ปุ่นเพื่อใช้ประกอบการเจรจาขอลดความรุนแรงของมาตรการเมื่อตรวจพบรอยเสียหายณประเทศญี่ปุ่นต่อไป สําหรับผู้ประกอบการ เกษตรกรที่สนใจ สามารถสอบถามข้อมูลเพิ่มเติมได้ที่ กลุ่มงานกําจัดศัตรูพืชกักกันกลุ่มวิจัยการกักกันพืชสํานักวิจัยพัฒนาการอารักขาพืชกรมวิชาการเกษตร
ทั้งนี้ ในปี 2565 (มกราคม - ธันวาคม 2565) ไทยส่งออกมังคุดไปญี่ปุ่นรวม 82 ตันญี่ปุ่นจัดเป็นตลาดที่มีความสําคัญเป็นลําดับที่ 8 มีสัดส่วนร้อยละ 0.1 ของมูลค่าการส่งออกมังคุดทั้งหมดรองจากประเทศจีนฮ่องกงเวียดนามเกาหลีใต้มาเลเซียสหรัฐอเมริกาและสหรัฐอาหรับเอมิเรตส์ตามลําดับ
รัฐบาลไทย-ข่าวทำเนียบรัฐบาล-นายกฯ ขอบคุณทุกหน่วยงานที่เกี่ยวข้องร่วมใจทำงานจน UNESCO มอบประกาศนียบัตรรับรอง ประเพณีสงกรานต์ไทย ขึ้นมรดกวัฒนธรรมที่จับต้องไม่ได้ของมนุษย์ชาติอย่างเป็นทางการ
วันจันทร์ที่ 5 กุมภาพันธ์ 2567
05/02/2567
นายกฯ ขอบคุณทุกหน่วยงานที่เกี่ยวข้องร่วมใจทํางานจน UNESCO มอบประกาศนียบัตรรับรอง ประเพณีสงกรานต์ไทย ขึ้นมรดกวัฒนธรรมที่จับต้องไม่ได้ของมนุษย์ชาติอย่างเป็นทางการ
นายกฯ ขอบคุณทุกหน่วยงานที่เกี่ยวข้องร่วมใจทํางานจน UNESCO มอบประกาศนียบัตรรับรอง ประเพณีสงกรานต์ไทย ขึ้นมรดกวัฒนธรรมที่จับต้องไม่ได้ของมนุษย์ชาติอย่างเป็นทางการ พร้อมเดินหน้ายกระดับเทศกาลสงกรานต์ไทย เตรียมจัด “World Songkran Festival” ทั่วประเทศ
วันนี้ (5 กุมภาพันธ์ 2567) นายชัย วัชรงค์ โฆษกประจําสํานักนายกรัฐมนตรี เปิดเผยว่า องค์การเพื่อการศึกษา วิทยาศาสตร์ และวัฒนธรรมแห่งสหประชาชาติ (UNESCO) ได้มอบประกาศนียบัตร (Certificate) รับรองประกาศขึ้นทะเบียน “สงกรานต์ในประเทศไทย” ประเพณีสงกรานต์เป็นมรดกวัฒนธรรมที่จับต้องไม่ได้ของมนุษย์ชาติอย่างเป็นทางการ ให้แก่ กรมส่งเสริมวัฒนธรรม กระทรวงวัฒนธรรมเป็นที่เรียบร้อย
โฆษกประจําสํานักนายกรัฐมนตรี กล่าวว่า รัฐบาลโดยกระทรวงวัฒนธรรม พร้อมเดินหน้ายกระดับประเพณีสงกรานต์ของไทย โดยคงเนื้อหาในการเผยแพร่สาระคุณค่า สร้างการรับรู้ความเข้าใจ ที่ถูกต้อง และให้ตระหนักถึงความสําคัญตามขนบประเพณีของชุมชนท้องถิ่นต่าง ๆ โดยเตรียมจัดงานมหาสงกรานต์ “World Songkran Festival : ประเพณีสงกรานต์ไทย หมุดหมายนักท่องเที่ยวทั่วโลก” ดําเนินงานผ่านเครือข่ายวัฒนธรรม 76 จังหวัดทั่วประเทศ และ 50 เขตในกรุงเทพมหานคร ระหว่างวันที่ 1 - 21 เมษายน 2567 นี้
ทั้งนี้ ขอเชิญชวนพี่น้องประชาชนไทยร่วมเป็นเจ้าภาพที่ดี ให้การต้อนรับชาวต่างชาติที่จะเดินทางมาร่วมงานสงกรานต์ในช่วงเวลาอีก 2 เดือนต่อจากนี้ และช่วยกันร่วมสืบสาน รักษา ต่อยอดมรดกภูมิปัญญาประเพณีสงกรานต์ อันทรงคุณค่าของไทย ให้เกิดการสืบทอดอย่างยั่งยืน รวมถึงเป็นพลัง Soft Power ในการส่งเสริมการท่องเที่ยว
“นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ให้ความสําคัญกับการทํางานเพื่อส่งเสริมประเพณีสงกรานต์ของไทย จนได้รับใบประกาศนียบัตร (Certificate) รับรองจาก UNESCO อย่างเป็นทางการแล้ว ถือเป็นข่าวดี เป็นของขวัญที่สร้างความภาคภูมิใจให้เเก่คนไทย โดยรัฐบาลจะสนับสนุนการอนุรักษ์ สืบสาน ปกป้อง คุ้มครองมรดกภูมิปัญญาทางวัฒนธรรมอันทรงคุณค่าของประเทศ และช่วยสร้างการรับรู้ให้ชาวต่างชาติได้เข้าถึงประเพณี เทศกาลของไทยให้มากขึ้น ซึ่งมั่นใจว่าผลสําเร็จในครั้งนี้จะสามารถต่อยอดไปสู่ภาคเศรษฐกิจ เป็นเม็ดเงิน เป็นรายได้สู่ประชาชนต่อไป” นายชัย กล่าว
รัฐบาลไทย-ข่าวทำเนียบรัฐบาล-กองทัพอากาศ โดย ศูนย์บรรเทาสาธารณภัย กองบิน 7 ได้รับการประสาน จากโรงพยาบาลเกาะสมุย  ตำบลอ่างทอง อำเภอเกาะสมุย จังหวัดสุราษฎร์ธานี
วันจันทร์ที่ 5 กุมภาพันธ์ 2567
กองทัพอากาศ โดย ศูนย์บรรเทาสาธารณภัย กองบิน 7 ได้รับการประสาน จากโรงพยาบาลเกาะสมุย  ตําบลอ่างทอง อําเภอเกาะสมุย จังหวัดสุราษฎร์ธานี
เพื่อขอใช้อากาศยานของกองทัพอากาศในการรับผู้ป่วยฉุกเฉินซึ่งมีอาการแขนขาซ้ายอ่อนแรง พูดไม่ชัดและจําเป็นต้องได้รับการรักษาอย่างเร่งด่วน
ในการนี้ กองทัพอากาศ จึงได้จัดเฮลิคอปเตอร์แบบที่ 11( EC-725) ของหน่วยบิน 2037 จากที่ตั้งกองบิน 7 จังหวัดสุราษฎร์ธานี พร้อมด้วยเจ้าหน้าที่ที่เกี่ยวข้อง สนับสนุนภารกิจเคลื่อนย้ายผู้ป่วยจากสถานีรายงานสมุย (เขาป้อม) กองบัญชาการควบคุมการปฏิบัติทางอากาศ กองทัพอากาศ ตําบลลิปะน้อย อําเภอเกาะสมุย จังหวัดสุราษฎร์ธานี เพื่อส่งต่อไปเข้ารับการรักษา ณ โรงพยาบาลสงขลานครินทร์ ตําบลหาดใหญ่ อําเภอหาดใหญ่ จังหวัดสงขลา
ทั้งนี้ การดําเนินการข้างต้นเป็นไปตามบันทึกความร่วมมือระหว่างกองทัพอากาศกับสถาบันการแพทย์ฉุกเฉิน ว่าด้วยการช่วยเหลือผู้ป่วยฉุกเฉินและผู้ประสบภัยเพื่อคุ้มครองสิทธิในการเข้าถึงระบบการแพทย์ฉุกเฉินอย่างเท่าเทียมและมีคุณภาพมาตรฐาน โดยให้มีความพร้อมในการช่วยเหลือผู้ป่วยฉุกเฉินและผู้ประสบภัย ด้วยการเคลื่อนย้ายลําเลียงหรือการขนส่งทางอากาศไปยังสถานพยาบาลอย่างรวดเร็ว เพื่อให้ได้รับการบริการด้านการแพทย์ฉุกเฉินที่ดี มีคุณภาพอย่างทั่วถึงและเท่าเทียม ทั้งในภาวะปกติและเมื่อเกิดสาธารณภัย
กองทัพอากาศขอเป็นส่วนหนึ่งในการช่วยเหลือประชาชน ตามนโยบายผู้บัญชาการทหารอากาศ ที่จะใช้ทรัพยากรที่มีอยู่ทั้งบุคลากร อากาศยานและอุปกรณ์ต่างๆ เพื่อให้เกิดประโยชน์สูงสุดต่อประชาชน และประเทศชาติ
รัฐบาลไทย-ข่าวทำเนียบรัฐบาล-กรมบัญชีกลางชี้แจงกรณีชายพิการโยกสามล้อจากสุโขทัย เพื่อยืนยันตัวตนขอสิทธิที่กรมบัญชีกลาง
วันจันทร์ที่ 5 กุมภาพันธ์ 2567
05/02/2567
กรมบัญชีกลางชี้แจงกรณีชายพิการโยกสามล้อจากสุโขทัย เพื่อยืนยันตัวตนขอสิทธิที่กรมบัญชีกลาง
ตามที่มีชายพิการโยกรถสามล้อจากสุโขทัยมุ่งหน้ากรมบัญชีกลาง กรุงเทพฯ เพื่อจะยืนยันตัวตนขอสิทธิ เนื่องจากตนเองถูกตัดสิทธิผู้พิการ และไม่มีบัตรประชาชน และได้รายงานข่าวการติดต่อประสานงานและการให้ความช่วยเหลือไปแล้ว
นางสาวทิวาพร ผาสุข รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า ตามที่มีชายพิการโยกรถสามล้อจากสุโขทัยมุ่งหน้ากรมบัญชีกลาง กรุงเทพฯ เพื่อจะยืนยันตัวตนขอสิทธิ เนื่องจากตนเองถูกตัดสิทธิผู้พิการ และไม่มีบัตรประชาชน และได้รายงานข่าวการติดต่อประสานงานและการให้ความช่วยเหลือไปแล้ว นั้น
“กรมบัญชีกลางขอชี้แจงเพิ่มเติมว่า วันนี้ (5 ก.พ. 67) หน่วยงานที่เกี่ยวข้องได้ร่วมกันเจรจากับนายมลฑล เพ็ชรสังข์ เพื่อหาแนวทางให้การช่วยเหลือร่วมกันในการอํานวยความสะดวกการเดินทาง การทําบัตรประจําตัวประชาชนและบัตรประจําตัวคนพิการที่จังหวัดพระนครศรีอยุธยา เพื่อดําเนินการลงทะเบียนและยื่นขอรับเงินเบี้ยความพิการกับองค์กรปกครองส่วนท้องถิ่นตามทะเบียนบ้าน โดยจะได้รับเงินเบี้ยความพิการในเดือนถัดไป แต่นายมลฑลยังไม่ประสงค์รับการช่วยเหลือดังกล่าว ซึ่งจากการสอบข้อเท็จจริง สรุปได้ดังนี้
1. นายมลฑล เพ็ชรสังข์ เป็นผู้พิการที่ได้รับสิทธิเบี้ยความพิการ ตั้งแต่เดือนมกราคม - กันยายน 2563 และถูกระงับการรับเบี้ยความพิการตั้งแต่เดือนตุลาคม 2563 เนื่องจากผลการตรวจสอบข้อมูลจากกรมการปกครองประจําเดือนตุลาคม 2563 พบว่า นายมลฑล มีรายชื่ออยู่ในทะเบียนบ้านกลาง (ไม่สามารถทํานิติกรรมใด ๆ ได้) โดยระบบบูรณาการฐานข้อมูลสวัสดิการสังคม (e - Social Welfare) ของกรมบัญชีกลางได้ทําการระงับการจ่ายโดยอัตโนมัติ ในเดือนตุลาคม 2563 พร้อมทั้งแจ้งข้อมูลดังกล่าวผ่านระบบให้แก่กรมส่งเสริมการปกครองท้องถิ่น
2. กรมบัญชีกลางทําหน้าที่ในการเบิกจ่ายและโอนเงินให้แก่ผู้มีสิทธิรับเงินเบี้ยความพิการแทนองค์กรปกครองส่วนท้องถิ่นตามข้อมูลที่ได้รับจากกรมส่งเสริมการปกครองท้องถิ่น โดยตั้งแต่เดือนพฤศจิกายน 2563 จนถึงปัจจุบัน กรมบัญชีกลางไม่ได้รับข้อมูลการขอเบิกเงินเบี้ยความพิการรายนายมลฑล จากกรมส่งเสริมการปกครองท้องถิ่นแต่อย่างใด” โฆษกกรมบัญชีกลาง กล่าว
โฆษกกรมบัญชีกลาง กล่าวเพิ่มเติมว่า ตามระเบียบกระทรวงมหาดไทยว่าด้วยหลักเกณฑ์การจ่ายเงินเบี้ยความพิการให้คนพิการขององค์กรปกครองส่วนท้องถิ่น (ฉบับที่ 2) พ.ศ. 2559 กําหนดให้คนพิการ ตามกฎหมายว่าด้วยการส่งเสริมคุณภาพชีวิตคนพิการลงทะเบียนและยื่นขอรับเงินเบี้ยความพิการด้วยตนเองต่อองค์กรปกครองส่วนท้องถิ่นที่ตนมีภูมิลําเนา ณ ที่ทําการองค์กรปกครองส่วนท้องถิ่น หรือสถานที่ที่องค์กรปกครองส่วนท้องถิ่นกําหนด และมีสิทธิรับเงินเบี้ยความพิการในเดือนถัดไป โดยมีหลักฐานพร้อมสําเนาที่ผู้ขอรับเงินเบี้ยความพิการลงลายมือชื่อรับรองความถูกต้อง ดังต่อไปนี้ (1) บัตรประจําตัวคนพิการ (2) ทะเบียนบ้าน (3) สมุดบัญชีเงินฝากธนาคาร
รัฐบาลไทย-ข่าวทำเนียบรัฐบาล-​ผู้ตรวจราชการฯ ศุภกิจ ลงพื้นที่ตรวจเยี่ยมบริษัท กลุ่มสยามบรรจุภัณฑ์ จำกัด  และ นิคมอุตสาหกรรมภาคใต้ จังหวัดสงขลา
วันจันทร์ที่ 5 กุมภาพันธ์ 2567
05/02/2567
​ผู้ตรวจราชการฯ ศุภกิจ ลงพื้นที่ตรวจเยี่ยมบริษัท กลุ่มสยามบรรจุภัณฑ์ จํากัด  และ นิคมอุตสาหกรรมภาคใต้ จังหวัดสงขลา
​ผู้ตรวจราชการฯ ศุภกิจ ลงพื้นที่ตรวจเยี่ยมบริษัท กลุ่มสยามบรรจุภัณฑ์ จํากัด  และ นิคมอุตสาหกรรมภาคใต้ จังหวัดสงขลา
วันที่ 2 กุมภาพันธ์ 2567 นายศุภกิจ บุญศิริ ผู้ตรวจราชการกระทรวงอุตสาหกรรม พร้อมด้วย นางจันจิรา บางเสน อุตสาหกรรมจังหวัดสงขลา ลงพื้นที่ตรวจเยี่ยมบริษัท กลุ่มสยามบรรจุภัณฑ์ จํากัด อําเภอรัตภูมิ จังหวัดสงขลา ผลิตบรรจุภัณฑ์กระดาษคุณภาพ และปัจจุบันเป็นผู้ผลิต รายใหญ่ที่สุดในภาคใต้ มีกระบวนการควบคุมคุณภาพได้ตามมาตรฐานสากล สามารถผลิตสินค้าตอบสนอง ความต้องการใช้งานของลูกค้าในหลากหลายอุตสาหกรรม ปัจจุบันมีกระบวนการผลิตที่ใช้เทคโนโลยีที่ทันสมัยและเป็นมิตรกับสิ่งแวดล้อม ตลอดถึงการสร้าง จิตสํานึกในการรักษาสิ่งแวดล้อมแก่พนักงานทุก ระดับอีกทั้งยังให้การสนับสนุนในการพัฒนา คุณภาพชีวิตของชุมชนรอบโรงงานและสังคม กลุ่มต่างๆ ให้อยู่ร่วมกันอย่างมีความสุขยั่งยืน
จากนั้น ผู้ตรวจราชการฯ ลงพื้นที่ นิคมอุตสาหกรรมภาคใต้ จังหวัดสงขลา โดยนิคมอุตสาหกรรมภาคใต้ได้เริ่มก่อสร้าง แล้วเสร็จ เมื่อปี พ.ศ. 2541 มีพื้นที่ 2,261 ไร่ โดยมี โครงการนิคมอุตสาหกรรมภาคใต้ (ระยะที่ 1 และ 2/1) มีพื้นที่โครงการ 1,218 ไร่ และมีโครงการนิคมอุตสาหกรรมยางพารา (ระยะที่ 2/2 และ 3) มีพื้นที่โครงการ 1,043 ไร่ ปัจจุบันมีผู้ประกอบการในพื้นที่จํานวน 37 ราย มูลค่าการลงทุน 5,986 ล้านบาท มีจํานวนแรงงานในพื้นที่ 2,293 คน
รัฐบาลไทย-ข่าวทำเนียบรัฐบาล-นายกรัฐมนตรีกัมพูชาและภริยา มีกำหนดการเดินทางเยือนไทยอย่างเป็นทางการในฐานะแขกของรัฐบาล (Official Visit)
วันจันทร์ที่ 5 กุมภาพันธ์ 2567
05/02/2567
นายกรัฐมนตรีกัมพูชาและภริยา มีกําหนดการเดินทางเยือนไทยอย่างเป็นทางการในฐานะแขกของรัฐบาล (Official Visit)
นายกรัฐมนตรีกัมพูชาและภริยา มีกําหนดการเดินทางเยือนไทยอย่างเป็นทางการในฐานะแขกของรัฐบาล (Official Visit)
วันนี้ (5 กุมภาพันธ์ 2567) นายชัย วัชรงค์ โฆษกประจําสํานักนายกรัฐมนตรี เปิดเผยว่า สมเด็จมหาบวรธิบดี ฮุน มาแนต (H.E. Samdech Moha Borvor Thipadei Hun Manet) นายกรัฐมนตรีราชอาณาจักรกัมพูชา และ โลก จุมเตียว ดร.ปึช จันทมนนี ฮุน มาแนต (Lok Chumteav Dr. Pich Chanmony Hun Manet) ภริยานายกรัฐมนตรีราชอาณาจักรกัมพูชา มีกําหนดการเดินทางเยือนไทยอย่างเป็นทางการ ในฐานะแขกของรัฐบาล (Official Visit) ตามคําเชิญของนายกรัฐมนตรี ในวันที่ 7 กุมภาพันธ์ 2567
โฆษกประจําสํานักนายกรัฐมนตรีกล่าวว่า การเดินทางเยือนไทยอย่างเป็นทางการครั้งนี้ นับเป็นการเยือนประเทศไทยอย่างเป็นทางการครั้งแรกของนายกรัฐมนตรีกัมพูชา ซึ่งเป็นโอกาสในการขยายความร่วมมือในด้านต่าง ๆ เพื่อประโยชน์ร่วมกันของไทยและกัมพูชา โดยเฉพาะการพัฒนาเศรษฐกิจในพื้นที่ชายแดน การเพิ่มปริมาณการค้าและการลงทุน การส่งเสริมความเชื่อมโยงด้านการคมนาคมขนส่ง และการส่งเสริมการท่องเที่ยวระหว่างกัน รวมถึงการกระชับความสัมพันธ์ระหว่างประชาชนสองประเทศ
สําหรับกําหนดการสําคัญของนายกรัฐมนตรีกัมพูชาระหว่างการเยือนประเทศไทยอย่างเป็นทางการ ได้แก่ การพบหารือทวิภาคีกับนายกรัฐมนตรี การร่วมเป็นสักขีพยานในพิธีลงนามเอกสารความร่วมมือระหว่างหน่วยงานต่าง ๆ ของไทยกับกัมพูชา การแถลงข่าวร่วม งานเลี้ยงรับรองอาหารกลางวันอย่างเป็นทางการซึ่งนายกรัฐมนตรีและภริยาเป็นเจ้าภาพ การพบหารือกับประธานรัฐสภาและประธานสภาผู้แทนราษฎร และประธานวุฒิสภา รวมทั้งการเป็นประธานในพิธีเปิดงานเสวนาภาคธุรกิจไทยและกัมพูชา
รัฐบาลไทย-ข่าวทำเนียบรัฐบาล-กรมทางหลวงชนบท ขยายถนนสาย ปท.3004 ลำลูกกาคลอง 7 จังหวัดปทุมธานี คืบหน้ากว่า 57% คาดแล้วเสร็จปลายปี 2567
วันจันทร์ที่ 5 กุมภาพันธ์ 2567
กรมทางหลวงชนบท ขยายถนนสาย ปท.3004 ลําลูกกาคลอง 7 จังหวัดปทุมธานี คืบหน้ากว่า 57% คาดแล้วเสร็จปลายปี 2567
....
กรมทางหลวงชนบท (ทช.) กระทรวงคมนาคม รายงานการดําเนินโครงการก่อสร้างถนนทางหลวงชนบทสาย ปท.3004 แยก ทล.305 - บ้านลําลูกกา อําเภอธัญบุรี ลําลูกกา จังหวัดปทุมธานี มีความคืบหน้ากว่าร้อยละ 57 ขณะนี้อยู่ระหว่างการก่อสร้างระบบระบายน้ํา งานชั้นโครงสร้างทาง งานเทผิวจราจรคอนกรีตเสริมเหล็ก และงานปูผิวจราจรลาดยาง คาดว่าจะแล้วเสร็จสมบูรณ์ในช่วงปลายปี 2567 โดยดําเนินโครงการฯ ตั้งแต่ช่วง กม. ที่ 0+000 บริเวณ ทล.305 (กม. ที่ 15+650) - 10+408 บริเวณ ทล.3312 (กม. ที่ 15+500) ระยะทาง 10.408 กิโลเมตร ใช้งบประมาณ 561.2 ล้านบาท ถนนสายดังกล่าวเป็นเส้นทางที่เชื่อมระหว่างถนนรังสิต - นครนายก (ทล.305) และถนนลําลูกกา (ทล.3312) จากการขยายตัวของชุมชน ส่งผลให้มีปริมาณการจราจรหนาแน่นมากถึง 18,907 คัน/วัน เกิดปัญหาความล่าช้าในการเดินทาง เพื่อเป็นการแก้ไขปัญหาดังกล่าว ทช. จึงได้ขยายผิวจราจรเดิม จาก 2 ช่องจราจร เป็น 4 ช่องจราจร ผิวจราจรทั่วไปเป็นแบบลาดยางแอสฟัลท์ติกคอนกรีต และบริเวณทางแยกเป็นคอนกรีตเสริมเหล็ก มีเกาะกลางทางเท้าพร้อมระบบระบายน้ําข้างใต้ทางเท้า ไฟฟ้าแสงสว่าง และอุปกรณ์อํานวยความสะดวกและปลอดภัยตลอดสายทาง รวมทั้งก่อสร้างสะพานข้ามคลองรังสิตประยูรศักดิ์ 1 แห่ง และก่อสร้างสะพานลอยคนเดินข้าม 4 แห่ง ทั้งนี้ เมื่อก่อสร้างแล้วเสร็จจะช่วยแก้ไขปัญหาการจราจรติดขัด รองรับการขยายตัวของชุมชนและเศรษฐกิจการขนส่งในอนาคต พร้อมยกระดับคุณภาพชีวิตที่ดีให้กับประชาชนอย่างยั่งยืน
นอกจากนี้ ในระหว่างการก่อสร้าง ทช. ได้จัดประชุมการมีส่วนร่วมภาคประชาชน เพื่อให้ประชาชนได้รับทราบรายละเอียดการดําเนินงานและความคืบหน้า เพื่อให้สอดคล้องกับความต้องการของประชาชน ในพื้นที่ให้มากที่สุด รวมทั้งติดตั้งป้ายเตือน และสัญญาณไฟ พร้อมอุปกรณ์ความปลอดภัย เพื่อความสะดวกปลอดภัยในการเดินทาง
รัฐบาลไทย-ข่าวทำเนียบรัฐบาล-รมว.เกษตรฯ นำทีมผู้บริหาร หารือการจัดทำงบประมาณรายจ่าย ประจำปีงบประมาณ พ.ศ. 2568 ร่วมกับสำนักงบประมาณ เน้นการดำเนินงานตามนโยบายรัฐบาลและขับเคลื่อนงานด้านการเกษตรให้เห็นเป็นรูปธรรม
วันจันทร์ที่ 5 กุมภาพันธ์ 2567
รมว.เกษตรฯ นําทีมผู้บริหาร หารือการจัดทํางบประมาณรายจ่าย ประจําปีงบประมาณ พ.ศ. 2568 ร่วมกับสํานักงบประมาณ เน้นการดําเนินงานตามนโยบายรัฐบาลและขับเคลื่อนงานด้านการเกษตรให้เห็นเป็นรูปธรรม
รมว.เกษตรฯ นําทีมผู้บริหาร หารือการจัดทํางบประมาณรายจ่าย ประจําปีงบประมาณ พ.ศ. 2568 ร่วมกับสํานักงบประมาณ เน้นการดําเนินงานตามนโยบายรัฐบาลและขับเคลื่อนงานด้านการเกษตรให้เห็นเป็นรูปธรรม
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ พร้อมด้วย นายไชยา พรหมา รัฐมนตรีช่วยว่าการกระทรวงเกษตรและสหกรณ์ นายอนุชา นาคาศัย รัฐมนตรีช่วยว่าการกระทรวงเกษตรและสหกรณ์ นายประยูร อินสกุล ปลัดกระทรวงเกษตรและสหกรณ์ และผู้บริหารทุกหน่วยงานในสังกัดกระทรวงเกษตรและสหกรณ์ ประชุมหารือการจัดทํางบประมาณรายจ่าย ประจําปีงบประมาณ พ.ศ. 2568 ร่วมกับสํานักงบประมาณ ณ ห้องประชุมธารทิพย์ 01 ชั้น 4 อาคาร 99 ปี ม.ล ชูชาติ กําภู กรมชลประทาน สามเสน ซึ่งการขับเคลื่อนงานของกระทรวงเกษตรและสหกรณ์ ประจําปีงบประมาณ พ.ศ. 2568 มุ่งเน้นการดําเนินงานตามนโยบายรัฐบาลและขับเคลื่อนงานด้านการเกษตรให้เห็นเป็นรูปธรรม โดยเน้นงานสําคัญ ได้แก่ 1) การจัดที่ดินทํากินให้เกษตรกร 2) การจัดทําข้อมูลเกษตรกร/แปลงเกษรรกรในระบบดิจิทัลและการประกันภัยพืชผล 3) การส่งเสริมฟื้นฟูความอุดมสมบูรณ์ของดิน 4) การบริหารจัดการน้ํา 5) การผลักดันสินค้าเกษตรมูลค่าสูง 6) การส่งเสริมให้เกษตรกรและสถาบันเกษตรกรมีความเข้มแข็ง 7) การส่งเสริมการท่องเที่ยวเชิงเกษตร 8) การเปลี่ยนแปลงของสภาวะสิ่งแวดล้อม และ 9) การทํางานและการวิจะยภายใต้กรอบความร่วมมือ โดยมีเป้าหมายให้เกษตรกรมีรายได้เพิ่มขึ้น 3 เท่า ภายใน 4 ปี (2567 – 2570)
ทั้งนี้ สถานการณ์ภาคการเกษตร มีอัตราการเติบโตของ GDP ภาคการเกษตร (ณ ราคาที่แท้จริง) โดยในปี 2566 มีมูลค่า 680,640 ล้านบาท หรือขยายร้อยละ 0.3 จากปริมาณน้ําที่เพียงพอ การบริหารจัดการฟาร์มที่ดี และเศรษฐกิจโลกปรับตัวดีขึ้น และในปี 2567 มีแนวโน้มการขยายตัวร้อยละ 0.7 – 1.7 จากปัจจัยในเรื่องนโยบายของภาครัฐ (ตลาดนํา นวัตกรรมเสริม เพิ่มรายได้) ความต้องการสินค้าเกษตรเพิ่มมากขึ้น ราคาสินค้าเกษตรอยู่ในเกณฑ์ดี และแนวโน้มเศรษฐกิจไทยที่คาดว่าจะขยายตัว
รัฐมนตรีว่าการกระทรวงเกษตรและสหกรณ์ กล่าวว่า กระทรวงเกษตรฯ ได้มีการหารือถึงกรอบงบประมาณปี 2568 ตามนโยบายสําคัญของนายกรัฐมนตรี ที่มุ่งเน้น 142 ประเด็นสําคัญ และมีความเกี่ยวข้องกับกระทรวงเกษตรและสหกรณ์ 26 ประเด็น อย่างไรก็ตาม กระทรวงเกษตรฯ มุ่งเน้นการขับเคลื่อนงานที่จะตอบสนองนโยบายของรัฐบาล ทั้งในเรื่องภารกิจเร่งด่วน การแก้ไขปัญหาให้กับพี่น้องเกษตรกร การพัฒนาคุณภาพชีวิต และการสร้างความยั่งยืนให้กับภาคการเกษตร ซึ่งถือเป็นเรื่องสําคัญ การจัดทําคําของบประมาณดังกล่าว จึงมุ่งสู่เป้าหมายที่จะพัฒนา โดยให้เกิดการบูรณาการของทุกหน่วยงานในสังกัด เพื่อให้เกิดประโยชน์สูงสุดต่อไป
รัฐบาลไทย-ข่าวทำเนียบรัฐบาล-“รองนายกฯสมศักดิ์” นั่งหัวโต๊ะประชุมคณะกรรมการสุขภาพจิตแห่งชาติ เคาะ แก้กฎหมายสุขภาพจิต เพิ่มกองทุน หวังของบจากกองทุนยาเสพติด ป.ป.ส. แก้ปัญหาผู้ป่วยจิตเวชก่อความรุนแรง
วันจันทร์ที่ 5 กุมภาพันธ์ 2567
05/02/2567
“รองนายกฯสมศักดิ์” นั่งหัวโต๊ะประชุมคณะกรรมการสุขภาพจิตแห่งชาติ เคาะ แก้กฎหมายสุขภาพจิต เพิ่มกองทุน หวังของบจากกองทุนยาเสพติด ป.ป.ส. แก้ปัญหาผู้ป่วยจิตเวชก่อความรุนแรง
“รองนายกฯสมศักดิ์” นั่งหัวโต๊ะประชุมคณะกรรมการสุขภาพจิตแห่งชาติ เคาะ แก้กฎหมายสุขภาพจิต เพิ่มกองทุน หวังของบจากกองทุนยาเสพติด ป.ป.ส. แก้ปัญหาผู้ป่วยจิตเวชก่อความรุนแรง หลัง พบงบประมาณไม่เพียงพอ
วันที่ 5 กุมภาพันธ์ 2567 นายสมศักดิ์ เทพสุทิน รองนายกรัฐมนตรี เป็นประธานการประชุมคณะกรรมการสุขภาพจิตแห่งชาติ ครั้งที่ 1/2567 โดยมี นายสันติ พร้อมพัฒน์ รัฐมนตรีช่วยว่าการกระทรวงสาธารณสุข นายวิชัย ไชยมงคล ที่ปรึกษารองนายกรัฐมนตรี นพ.กิตติศักดิ์ อักษรวงศ์ รองปลัดกระทรวงสาธารณสุข นพ.พงศ์เกษม ไข่มุกด์ อธิบดีกรมสุขภาพจิต และคณะกรรมการสุขภาพจิตแห่งชาติ เข้าร่วม ที่สํานักงานปลัดกระทรวงสาธารณสุข
โดยนายสมศักดิ์ กล่าวว่า ตนเคยทํางานเกี่ยวกับการแก้ปัญหายาเสพติด ในส่วนของกระทรวงยุติธรรม ซึ่งทราบว่า มีคนติดยาเสพติด และมีปัญหาอาการหลอนเป็นโรคจิต โดยกระทรวงยูติธรรม ไม่สามารถแก้ปัญหาคนป่วยจากยาเสพติดได้ จึงอาจเกี่ยวข้องกับกรมสุขภาพจิต และคณะกรรมการชุดนี้ เพราะคนที่มีอาการมาก ครอบครัวไม่สามารถดูแลได้ อย่างที่เป็นข่าว ทําร้ายคนในครอบครัว รวมถึงเกิดการข่มขืนกระทําชําเรา ซึ่งตนเคยแก้ปัญหาในส่วนนี้ แต่ยังไม่ตรงทั้งหมด คือ การผลักดันกฎหมายป้องกันการกระทําความผิดซ้ํา เพื่อป้องกันบุคคลอันตรายก่อเหตุซ้ํา ด้วยการใส่กําไลอีเอ็ม หลังพ้นโทษตามที่ศาลกําหนด โดยที่ผ่านมา ต้องยอมรับว่า เราแก้ปัญหาปลายทางมานานแล้ว จึงอยากให้ช่วยกันขับเคลื่อนการแก้ปัญหาตั้งแต่ต้นทางด้วย
นายสมศักดิ์ กล่าวอีกว่า ที่ประชุมคณะกรรมการสุขภาพแห่งชาติ ยังได้รับทราบการดําเนินงานควบคุมและป้องกันความรุนแรง และการดูแลผู้ป่วยจิตเวชกลุ่มเสี่ยงต่อการก่อความรุนแรง โดยปี 2566 มีจํานวนผู้ก่อความรุนแรงรายใหม่ 15,000 คน ทําให้มีจํานวนผู้ป่วยก่อความรุนแรงสะสม 42,629 คน ซึ่งได้มีการดูแลผู้ป่วยจิตเวชกลุ่มเสี่ยงต่อการก่อความรุนแรง อย่างใกล้ชิด พร้อมค้นหาเพิ่ม ด้วย 5 สัญญาณเตือน เพื่อนําเข้าสู่ระบบและรับการวินิจฉัย นอกจากนี้ ที่ประชุมคณะกรรมการสุขภาพจิตแห่งชาติ ยังได้เห็นชอบแผนพัฒนาสุขภาพจิตแห่งชาติ ฉบับที่ 1 ( ปี 2561-2580) ระยะที่ 2 (ปี 2566-2570) ต่อคณะรัฐมนตรี รวมถึงแผนปฎิบัติการพัฒนาระบบและบริการสุขภาพจิตเด็กและเยาวชนอย่างบูรณาการ (ปี 2566-2570)
“การแก้ปัญหาสุขภาพจิต และผู้ป่วยจิตเวช ถือเป็นเรื่องที่สําคัญมาก เพราะผู้ป่วยจิตเวช มีการก่อเหตุความรุนแรงมากขึ้น ที่ประชุมจึงได้มีการพิจารณาทบทวนพระราชบัญญัติสุขภาพจิตฯ และอนุบัญญัติฯ เพื่อจัดตั้งกองทุนเพิ่ม เพราะที่ผ่านมา งบประมาณขับเคลื่อนงานสุขภาพจิตและจิตเวช ไม่เพียงพอ รวมถึงอาจต้องมีการปรับเพิ่มบุคลากรด้วย โดยให้พนักงานฝ่ายปกครอง หรือ ตํารวจ เป็นพนักงานเจ้าหน้าที่ตามพระราชบัญญัติสุขภาพจิตนี้ ดังนั้น ที่ประชุม จึงเสนอทบทวนอนุบัญญัติ จํานวน 5 ฉบับ จากจํานวน 24 ฉบับ เพื่อเพิ่มการดําเนินงานแบบบูรณาการภารกิจยาเสพติด ซึ่งการเสนอตั้งกองทุน เพื่อจะได้ของบประมาณจากกองทุนยาเสพติด ของ ป.ป.ส. มาแก้ปัญหาผู้ป่วยจิตเวช เพราะต้องยอมรับว่า ผู้ติดยาเสพติดจํานวนมาก กลายเป็นผู้ป่วยจิตเวช จึงมีการมอบให้ที่ประชุมไปดําเนินการแก้กฎหมาย เพื่อจัดตั้งกองทุน มาแก้ปัญหาอย่างเป็นรูปธรรมต่อไป” รองนายกรัฐมนตรี กล่าว
รัฐบาลไทย-ข่าวทำเนียบรัฐบาล-ปลื้ม! "วีซ่าฟรีไทย - จีน" ทำคนจีนค้นหาข้อมูลเที่ยวไทยเพิ่มขึ้น 7 เท่า
วันจันทร์ที่ 5 กุมภาพันธ์ 2567
ปลื้ม! "วีซ่าฟรีไทย - จีน" ทําคนจีนค้นหาข้อมูลเที่ยวไทยเพิ่มขึ้น 7 เท่า
.....
ปลื้ม! "วีซ่าฟรีไทย - จีน" ทําคนจีนค้นหาข้อมูลเที่ยวไทยเพิ่มขึ้น 7 เท่า
.
หลังการประกาศวีซ่าฟรี (Visa Free) ไทย-จีน โดยรัฐบาลทั้ง 2 ประเทศอย่างเป็นทางการ ที่จะมีผลตั้งแต่วันที่ 1 มี.ค. 67 เป็นต้นไป ส่งผลให้มีนักท่องเที่ยวชาวจีนค้นหาข้อมูลที่เกี่ยวกับประเทศไทยเพิ่มขึ้นถึง 7 เท่า ผ่าน Ctrip (https://www.ctrip.com) เว็บไซต์บริการท่องเที่ยวที่ใหญ่ที่สุดของจีน โดย 5 จุดหมายในไทยที่ถูกค้นหามากที่สุด ได้แก่ กรุงเทพฯ ภูเก็ต เชียงใหม่ เกาะสมุย และ พัทยา
.
ขณะเดียวกัน บนแพลตฟอร์มTrip.com(https://Trip.com) นักท่องเที่ยวชาวไทยค้นหาข้อมูลสถานที่ท่องเที่ยวในประเทศจีนเพิ่มขึ้นมากกว่า 4 เท่าเมื่อเทียบกับวันก่อนหน้า โดยเมืองที่มีการค้นหามากที่สุด ได้แก่ เซี่ยงไฮ้ เฉิงตู ฮาร์บิน เซินเจิ้น ปักกิ่ง เทียนจิน ฉงชิ่ง และจางเจียเจี้ย
.
ตั้งแต่วันที่ 1 - 28 ม.ค. 67 มีจํานวนนักท่องเที่ยวจีนเดินทางเข้าไทยแล้ว 444,702 คน หรือเฉลี่ย 20,000 คนต่อวัน เป็นอันดับหนึ่งของนักท่องเที่ยวต่างชาติเดินทางเข้าไทยในปี 2567 โดยล่าสุดไทยมีนักท่องเที่ยวต่างชาติเดินทางเข้ามาเที่ยวแล้วกว่า 2,743,147 คน
.
นอกจากนี้ China International Travel Service (Qingdao) CO.,Ltd. (CITS) ระบุว่า ผลจากมาตรการดังกล่าว ได้ทําให้กลุ่มนักท่องเที่ยวชาวชิงต่าวของจีนให้ความสนใจเป็นอย่างมาก โดยไทยถือเป็นจุดหมายปลายทางยอดนิยม โดยเฉพาะอย่างยิ่งในช่วงเทศกาลตรุษจีน ซึ่งมีการจองเที่ยวบินไปยังประเทศไทยมากที่สุด ซึ่งนโยบายดังกล่าวจะเป็นประโยชน์และช่วยอํานวยความสะดวกให้กับนักท่องเที่ยวที่มาประเทศไทยเป็นอย่างมาก
#ไทยคู่ฟ้า#สื่อสารรัฐบาลไทย
-------------------